श्री शर्मा ने यह भी बताया कि, जल विद्युत एसजेवीएन की मूल शक्ति का आधार है तथा हिमाचल प्रदेश में परियोजनाओं को निष्पादित करने के अलावा; एसजेवीएन नेपाल, भूटान और उत्तराखंड में परियोजनाएं निष्‍पादित कर रहा है। इसके अलावा, एसजेवीएन ने नवीकरणीय ऊर्जा, पावर ट्रांसमिशन और ताप विद्युत के क्षेत्र में प्रवेश किया है। कंपनी अपनी परिचालन परियोजनाओं से वर्तमान में 1500 मेगावाट नाथपा झाकड़ी जलविद्युत स्टेशन, 412 मेगावाट रामपुर जलविद्युत स्टेशन, 53.2 मेगावॉट खिरवीरे पवन विद्युत स्‍टेशन तथा 5.6 मेगावाट चरंका सौर ऊर्जा स्टेशन से लगभग 2003.2 मेगावाट बिजली उत्पादन कर रही है।